Դանիել Պոդենսե

Դանիել Կաշտելու Պոդենսե (պորտ․՝ Daniel Castelo Podence, հոկտեմբերի 21, 1995, Օեյրաշ, Պորտուգալիա), պորտուգալացի ֆուտբոլիստ, վինգեր։ Հանդես է գալիս անգլիական «Վուլվերհեմպտոն»-ի և Պորտուգալիայի ազգային հավաքականի կազմում։


== Ակումբային կարիերա ==


=== «Սպորտինգ» ===
Պոդենսեն միացել է «Սպորտինգի» մանկապատանեկան ակադեմիային մինչ իր 10-րդ տարեդարձը։ ՄԻնչև այդ ֆուտբոլիստը մարզվել է «Բելենենսեշ ՖԱ»-ի ակադեմիայում։ 2013 թվականից Դանիելը սկսել է հանդես գալ «Սպորտինգ Բ»-ի կազմում, որտեղ իր դեբյուտը նշել է փետրվարի 3-ին՝ Սեգունդա Լիգայի շրջանակներում կայացած «Մարիտիմո Բ»-ի դեմ խաղում։ Նա այդ խաղում փոխարինել է Բրումային։
Պորտուգալական ակումբի հիմնական թիմի կազմում Դանիել Պոդենսեն իր առաջին հանդիպումը անցկացրել է 2014 թվականի դեկտեմբերի 29-ին՝ մասնակցելով Պորտուգալիայի լիգայի գավաթի խաղարկության շրջանակներում կայացած «Վիկտորիա ՖԱ»-ի դեմ հանդիպմանը։ Հանդիպումն ավարտվել է 2-0 հաշվով՝ «Սպորտինգի» հաղթանակով<։ 
2016-17 մրցաշրջանը ֆուտբոլիստը վարձավճարով հանդես է եկել «Մորեյրենսե»-ի կազմում։ Թիմի կազմում իր նորամուտի հանդիպումը նա անցկացրել է 2016 թվականի սեպտեմբերի 17-ին «Էստորիլ Պրահա»-ի դեմ խաղում։ Իր առաջին գոլը պորտուգալական թիմի կազմում Պոդենսեն խփել է հոկտեմբերի 29-ին «Տոնդելա ՖԱ»-ի դեմ խաղում, որն ավարտվել է 2-1 հաշվով։ Դեկտեմբերի 4-ին Դանիել Պոդենսեն իր հեղինակած երկու գոլերով օգնել է թիմին հաղթել «Նասիոնալ ՖԱ»-ի դեմ խաղում(3-1)։
2017 թվականի հունվարին Պոդենսեն կրկին հրավիրվել է «Սպորտինգ»` թիմի գլխավոր մարզիչ Ժորժի Ժեզուշի կողմից։


=== «Օլիմպիակոս» ===
2018 թվականի հուլիսի 9-ին Դանիել Պոդենսեն տեղափոխվել է հունական «Օլիմպիակոս»՝ թիմի հետ կնքելով հնգամյա պայմանագիր։ Նոր թիմի կազմում իր առաջին հանդիպումը անցկացրել է օգոստոսի 9-ին՝ մասնակցելով ՈՒԵՖԱ Եվրոպայի Լիգայի խաղարկության որակավորման 3-րդ փուլի շրջանակներում կայցած «Լյուցերն ՖԱ»-ի դեմ խաղին, որն ավարտվել է 4-0 հաշվով՝ հունական թիմի հաղթանակով։ Նույն ամսում նա նաև խփել է իր առաջին գոլը «Բըրնլիի» դեմ խաղում(4-2)։ Դասնիելը Հունաստանում անցկացրած իր առաջին մրցաշրջանում դարձել է ութ գոլի հեղինակ, իսկ թիմը դարձել է Հունաստանի Սուպերլիգայի փոխչեմպիոն։ 
2019 թվականի սեպտեմբերի 19-ին պորտուգալացի ֆուտբոլիստը օգնել է թիմին ոչ-ոքի խաղալ ՈՒԵՖԱ Չեմպիոնների Լիգայի շրջանակներում կայացած «Տոտենհեմի» դեմ խաղում(2-2)։ Նա գոլի հեղինակ է դարձել 44-րդ րոպեին։


=== «Վուլվերհեմպտոն» ===
2020 թվականի հունվարի 30-ին Դանիել Պոդենսեն տեղափոխվել է Պրեմիեր Լիգայում հանդես եկող «Վուլվերհեմպտոն»։ Տրանսֆերն արժեցել է 16.9 միլիոն ֆունտ-ստեռլինգ, իսկ պայմանագիրը կնքվել է 4.5 տարով։ Թիմի կազմում իր առաջին հանդիպումն անցկացրել է «Օլդ Թրաֆորդ» մարզադաշտում տեղի ունեցած «Մանչեսթեր Յունայթեդի» դեմ խաղում, որն ավարտվել է ոչ-ոքի՝ 0-0 հաշվով։ Եվրոպական առաջնություններում իր դեբյուտը նշել է փետրվարի 27-ին՝ մասնակցելով և երկու գոլային փոխանցում կատարելով ՈՒԵՖԱ Եվրոպայի Լիգայի 1/16 եզրափակչում կայացած իսպանական «Էսպանյոլի» դեմ խաղում։ Այդ հանդիպումն ավարտվել է 3-2 հաշվով՝ անգլիական թիմի պարտությամբ։
Պոդենսեն ճանաչվել է 2020 թվականի դեկտեմբերի 15-ին «Չելսիի» դեմ կայացած հանդիպման լավագույն ֆուտբոլիստ, որի ընթացքում նա խփել է իր թիմի առաջին գոլը, իսկ հանդիպումն ավարտվել է 2-1 հաշվով՝ «Վուլվերհեմպտոնի» հաղթանակով։


== Միջազգային կարիերա ==
2019 թվականի սեպտեմբերին Դանիել Պոդենսեն առաջին անգամ հրավիրվել է Պորտուգալիայի ազգային հավաքական՝ մասնակցելու Եվրո 2020ի որակավորման փուլի Սերբիայի և Լիտվայի հավաքականների դեմ խաղերին։ Հավաքականի կազմում իր առաջին հանդիպումն անցկացրել է 11 ամիս անց՝ 15 րոպե անցկացնելով ՈՒԵՖԱ Ազգերի Լիգայի խաղարկության շրջանակներում կայացած Շվեդիայի հավաքականի դեմ խաղում։ Նա փոխարինել է Ժուան Ֆելիքսին, իսկ հանդիպումն ավարտվել է 3-0 հաշվով՝ պորտուգալացիների հաղթանակով։


== Վիճակագրություն ==


=== Ակումբային ===


=== Միջազգային ===


== Ձեռքբերումներ ==


=== «Սպորտինգ» ===
Պորտուգալիայի առաջնության չեմպիոն - 2014-15
Պորտուգալիայի լիգայի գավաթի խաղարկության չեմպիոն - 2017-18


=== «Մորեյրենսե» ===
Պորտուգալիայի լիգայի գավաթի խաղարկության չեմպիոն - 2016-17


=== «Օլիմպիակոս» ===
Հունաստանի Սուպերլիգայի չեմպիոն - 2019-20


== Ծանոթագրություններ ==


== Արտաքին հղումներ ==
Ցուցանիշները Պորտուգալիայի ֆուտբոլի ֆեդերացիայի պաշտոնական կայքում